שיחה:הקפאת הבנייה ביהודה ושומרון

message: "ההקפאה" אינו שם טוב כלל לערך, משום שהמושג אינו נקרא כך סתם, "ההקפאה". אם כבר, עדיף לדעתי, הקפאת הבנייה ביהודה ושומרון. Kulystab • שיחה • שהאחרון מימין ייגע בשרוולו בתעלה • י"ב בתשרי ה'תשע"א • 17:51, 20 בספטמבר 2010 (IST)
replies: text: מסכים. אליסף</span> ·  TRUE BLOOD  · שיחה 20:41, 22 בספטמבר 2010 (IST)
replies: text: :ההצעה בעייתית. אם תשאל מתנחלים, הם יטענו שהיו הרבה תקופות של הקפאת בנייה דה פקטו (למשל בתקופת רבין ובתקופת אולמרט). היו לא מעט תקופות של "הקפאה" שנעשו בצורה שקטה ובאמצעים ביורוקרטיים ומשפטיים. התקופה הנוכחית ייחודית בכך שהיה צו חוקי ורשמי והדבר לא נעשה במחשכים ובצורה לא פורמלית. אם צריך להחליף שם (הצעה שאינה הכרחית לטעמי) עדיף לקרוא לערך "צו להתליית הבנייה וכו'". ‏DGtal‏ 14:47, 24 בספטמבר 2010 (IST)
replies: text: ::ההערה שלך נכונה גם לגבי שם הערך הנוכחי, שהוא מאז מוזר ומרגיש לי מקוטע. אליסף</span> ·  TRUE BLOOD  · שיחה 14:51, 24 בספטמבר 2010 (IST)
replies: text: :::אפשר הקפאת הבנייה ביהודה ושומרון (2010-2009), אבל בשלב זה, שבו אין כל התייחסות אחרת להקפאה, די בשם הקפאת הבנייה ביהודה ושומרון. דוד שי - שיחה 16:59, 25 בספטמבר 2010 (IST)
replies: text: ::::מדבריך משתמע שהשאיפה שלנו היא שהערך יעסוק בכל ההקפאות למיניהן, והיו לא מעט, שהיו בשטחים - אני חושב שזו טעות. הערך הזה צריך להיות נקודתי ולעסוק דווקא בתקופה המוגדרת הנ"ל ובספיחיה (רקע מדיני, רקע משפטי, פיצויים, היום שאחרי וכו'), בעיקר בגלל היחודיות של ההקפאה הזו - מעולם לא הוצא צו הקפאה כה גורף ודרקוני, כזה שכולל אפילו את יישובי צפון ים המלח למשל, ועוד על ידי ממשלת ימנית ברובה. ‏DGtal‏ 00:09, 26 בספטמבר 2010 (IST)
thread_title: שם הערך

message: ערך פוליטי עכשווי שכזה חייב שיכלול מקורות, במיוחד להצהרות שבו. Kulystab • שיחה • שהאחרון מימין ייגע בשרוולו בתעלה • י"ב בתשרי ה'תשע"א • 17:51, 20 בספטמבר 2010 (IST) 
replies: text: ניסתי לעשות קישורים לכל האתרים שמהם ציטטי (טוב בעצם, זה רק אתר אחד- YNET, ממספר כתבות) בהערות שוליים, אך זה לא עובד לי.יאיר ליברמן 11:39, 21 בספטמבר 2010 (IST)
replies: text: :כתוב את הכתובות ליד הטקסט שמבוסס עליהן. אני כבר אשים אותו בה"ש. הודע לי כשאתה מסיים. Kulystab • שיחה • שהאחרון מימין ייגע בשרוולו בתעלה • י"ג בתשרי ה'תשע"א • 11:46, 21 בספטמבר 2010 (IST)
replies: text: ::הבעיה סודרה. ציינתי את כל המקורות. יאיר ליברמן 12:08, 21 בספטמבר 2010 (IST)
thread_title: מקורות

message: מה חשיבותה האנציקלופדית של הקפאת בנייה ביו"ש לעשרה חודשים? אנדר-ויק •  18:14, 20 בספטמבר 2010 (IST)
replies: text: עדיף היה לכתוב את הערך מפרספקטיבה של זמן ארוך יותר, אך משנכתב אני כן חושב שיש לו מקום, משום שמדובר באחד המהלכים המדיניים הבולטים בשנים האחרונות. אוסיף גם כי רצוי להביא השפעות נוספות של המהלך, בתחום מחירי הדירות וכו'. Kulystab • שיחה • שהאחרון מימין ייגע בשרוולו בתעלה • י"ג בתשרי ה'תשע"א • 18:37, 20 בספטמבר 2010 (IST)
replies: text: :עוד מעט קט יש בחירות לקונגרס האמריקני וחייבים לכתוב ערך על כל רעיון של אובמה כדי להציג כל פיהוק שפיהק כמיזם עתיק השלכות...ככה זה כשבוחרים נשיא בתחרות נאומים בסגנון כוכב נולד.   עִדּוֹ (Eddau) עיזרו לשפר את נגישותה של ויקיפדיה, עיינו בויקיפדיה:נגישות 19:14, 20 בספטמבר 2010 (IST)
replies: text: ::אני לא מסכים ששמדובר באחד המהלכים המדיניים הבולטים בשנים האחרונות. אנדר-ויק •  19:18, 20 בספטמבר 2010 (IST)
replies: text: :::אז מה כן? אני לא מדבר על העשור האחרון, אלא על שלוש שנים (פחות או יותר). Kulystab • שיחה • שהאחרון מימין ייגע בשרוולו בתעלה • י"ג בתשרי ה'תשע"א • 19:22, 20 בספטמבר 2010 (IST)
replies: text: ::::השיחות עצמן ("הפסגה"), הן הראויות לערך - שכן הן נקודת ציון בהיסטוריה של הסכסוך גם אם הן יעלו בתוהו. ההקפאה יכולה להיות פרק בערך כזה, אם היה קיים. באופן עצמאי אין לה הצדקה שכן כבר מזמן קבע האו"ם שבנייה בהתנחלויות מנוגדת לחוק הבין לאומי, להתחייבויותיה של ישראל על פי מפת הדרכים ולתהליך אנאפוליס. אז מה מקפיאים בדיוק? את הפרת החוק המתמשכת? אנדר-ויק •  19:55, 20 בספטמבר 2010 (IST)
replies: text: :::::אני לא רואה סיבה לערך הזה. הוא צריך להיות סעיף בערכים ראשיים שדנים במהלכים הפוליטים שהובילו אליו. באותה מידה אפשר לכתוב ערך על מתן האוטונומיה לפלסטינים בערי הגדה וברצועה במקום על הסכמי אוסלו. זהר דרוקמן - תמנון בזכות עצמו! 22:09, 20 בספטמבר 2010 (IST)
replies: text: ::::::לדעתי יש מקום לערך מהנימוקים שפורטו לעיל. עם זאת, אין לי התנגדות להעברת המידע לערך אחר עם הפניה. נרו יאיר • שיחה • י"ג בתשרי ה'תשע"א • 09:47, 21 בספטמבר 2010 (IST)
replies: text: :::::::ברור שיש חשיבות לערך זה, שמדובר כבר במשך 9 חודשים מדי יום ביומו. ההקפאה הפכה למושג וציון דרך בתולדות הישוב היהודי בארץ ישראל, וא"א להתכחש לכך. אני מביע בזאת את דעתי כי יש לערך זה חשיבות ולכן יש להשאירו. חיזוק - שיחה 12:44, 21 בספטמבר 2010 (IST)

text: מה חשיבותה של מלחמה שנמשכה 6 ימים? יש חשיבות. השאלה אם יש פרספקטיבה. ‏Ori‏ • PTT‏  15:15, 21 בספטמבר 2010 (IST)
replies: text: :מלחמה, גם כזו בת 6 ימים, היא לרוב בעלת השפעות מיידיות רבות יותר מהמהלך הזה. רוצה לומר - אין ספק שהשפיע על רבבות אנשים, אך האם במידה מספקת כדי לכתוב עליו ערך נפרד ועצמאי? זהר דרוקמן - תמנון בזכות עצמו! 19:50, 21 בספטמבר 2010 (IST)
replies: text: ::כמו לגבי כל ערך אחר (חוץ מאחד, למעשה...), כמובן שיש ערכים חשובים ממנו. אף על פי כן, אני חושב שהסוגיה עוברת את רף החשיבות האנציקלופדית. אני מסכים להערכה שמדובר באחת מנקודות הציון המשמעותיות בשנים האחרונות בהקשר של הסכסוך הישראלי פלסטיני ויש לו גם משמעויות כלכליות, משפטיות ופוליטיות חשובות כשלעצמן. יש מקום להרחיב את הערך (למשל - הרקע צריך להתחיל אחורה יותר) ולערוך אותו אבל הנושא כשלעצמו עובר כאמור את הרף לטעמי. את הנימוק של אנדר ויק (הבנייה אינה חוקית ולכן ההקפאה אינה מעלה ואינה מורידה כלל אינני מבין). נריה - שיחה 20:52, 21 בספטמבר 2010 (IST)

text: לדעתי יש חשיבות לערך, כמהלך תקדימי וחשוב, גם אם לא ברור מה תהיה השפעתו בהמשך. נראה לי שאת הפיסקה האחרונה יש להסיר עד שיתברר מה קרה בסוף בפועל, כי כרגע היא חדשותית מאוד וברור שהמצב ישתנה בקרוב, לכאן או לכאן. כמו כן, הערך דורש עריכה והרחבה ניכרות. ‏– rotemliss – שיחה 20:39, 22 בספטמבר 2010 (IST)
thread_title:  חשיבות 

message: לפי דעתי- ההקפאה לא נובעת מכך שהיישובים אינם חוקיים (שיש מחלוקת בפני עצמה אם הם חוקיים או לא) ואין מקום בערך לשורה הראשונה בפסקה "ההחלטה על ההקפאה". לפי דעת אנדר-ויק- ההקפאה נובעת מכך וגם מהתחייבויות שונות של ישראל וקביעות של מזכ"ל האו"ם באן קי-מון ולכן הוא מתעקש להכניס את השורה הזו. מה דעתכם? יאיר ליברמן 19:04, 25 בספטמבר 2010 (IST)
replies: text: אין קשר בין שאלת החוקיות כשלעצמה לבין ההקפאה. עם זאת, יתכן קשר בין לחץ חיצוני (או פנימי) שהופעל על ידי הסוברים שההתנחלויות אינן חוקיות לבין ההחלטה על ההקפאה. לטעמי, הפיסקה הזו מנוסחת בסדר כרגע אם אכן יש קשר של סיבה ומסובב בין הביקורת על החוקיות של באן קי מון ואחרים לבין ההחלטה, אלא שאינני בטוח שיש ממש קשר מפורש בין השניים. למיטב זכרוני, ההחלטה על ההקפאה נבעה משיקול טקטי ומלחץ אמריקאי על ישראל להקפיא את הבנייה על מנת לעמוד בתנאי שהציבו הפלסטינים לשם כניסה למו"מ ישיר. אינני בטוח בכך ולכן לא אקן, אך למיטב זכרוני הניסוח הנוכחי מטעה במידת מה (כאמור, דברי קי מון נמצאים אולי ברקע אך אין בין הדברים להחלטה קשר סיבתי למיטב הבנתי). נריה - שיחה 21:06, 25 בספטמבר 2010 (IST)
replies: text: :הפסקה כפי שהיא מטעה לחשוב שדבריו של מזכ"ל האו"ם הם שהביאו להחלטה על ההקפאה. על פניו הדברים אינם כך, והפסקה מטעה ומבליטה אמירה שהרלוונטיות שלה שולית. הסרתי את הפסקה, אם כי אני מקווה שתוכל לבוא במקומה פסקה מתאימה יותר שתתמצת את כל ההיסטוריה של ההתנחלויות והיחס אליהם בעולם ובישראל. אני-ואתה • שיחה 02:06, 26 בספטמבר 2010 (IST)
replies: text: ::מה פתאום? בערך שעוסק בבניה ביהודה ושומרון, יש מקום לדברי מזכ"ל האום בנושא הבניה ביהודה ושומרון. אין פה הטעיה, ואין פה אמירה שולית. לא צריך לאלץ כאן קשר נסיבתי - זו פסקת רקע. אנדר-ויק •  03:49, 26 בספטמבר 2010 (IST)
replies: text: :::הערך לא עוסק בבנייה ביהודה ושומרון, אלא בצו הקפאה מסויים. אני-ואתה • שיחה 03:59, 26 בספטמבר 2010 (IST)
replies: text: ::::לא, הוא לא עוסק בבניה ביהודה ושומרון. אתה בטח מתלוצץ. אתה מוחק מידע רלוונטי מהערך - שוחזרת, ולכן אתה זה שצריך להשיג לכך הסכמה. אין שום סיבה נראית לעין להסתיר את המידע הזה מקוראינו. אנדר-ויק •  04:18, 26 בספטמבר 2010 (IST)
replies: text: :::::ההיסטוריה של ההתנחלויות ארוכה ולא מתחילה ב-2008. צריך להסביר לקורא את הקשר בין ההצהרה המסוימת הזאת לערך. דרך - שיחה 04:25, 26 בספטמבר 2010 (IST)
replies: text: ::::::ההצהרות הרשמיות של הקהילה הבנילאומית בנושא זה, מאז ומתמיד, היו פחות או יותר זהות. אתם מוזמנים להוסיף כל מידע נוסף בנושא שתחפצו - אך לא להסיר את הקיים. אנדר-ויק •  04:40, 26 בספטמבר 2010 (IST)
thread_title:  חוקיות היישובים 

message: חשוב לכלול בערך את המשפט הבא: "אף על פי שכלפי חוץ נוצר הרושם שהבנייה בהתנחלויות הופסקה כליל בזמן ההקפאה, בפועל נמשכה הבנייה של יחידות דיור רבות." דברי הלמ"ס מבססים קביעה זו, ואין להביא אותם כנתונים סטטיסטיים גרידא אלא להוסיף את ההקשר שלהם. בלי משפט ההקשר, הקורא עלול להבין שההקפאה אכן נאכפה, בזמן שהיא הייתה הסכמה מן הפה ולחוץ ותו לא. -- ‏גבי‏ • שיח 12:47, 9 במרץ 2011 (IST)
replies: text: משפט חשוב במקומות אחרים, כאן אנו מחוייבים לנורמות אחרות. הקביעה איזה רושם נותר אינה מבוססת ולדעתי גם אינה נכונה. הכתבה לא מבהירה באלו בתים מדובר, באלו אזורים והאם היתה עבירה על החוק. לכן, יש להביא את הנתונים כצורתם וללא פרשנות אישית ומאוד מוטה. דרך - שיחה  13:54, 9 במרץ 2011 (IST)
replies: text: :גבי, הנתונים הם חשובים - אך יש לנסח אותם בצורה נייטרלית. איננו מכוונים את הקוראים לעבר רושם שנוצר או לא נוצר: אנחנו מציגים את העובדות והקורא יפתח אצלו רושם לבד ובלעדינו. אנדר-ויק • אל תשאלו 14:16, 9 במרץ 2011 (IST)
replies: text: ::איך אפשר לנסח אחרת את העובדה שהתחילה הבניה של 114 יחידות דיור חדשות??? מה פה לא נכון? הלמ"ס משקרים? לא מובן לי למה כולם מזדעקים מהאפשרות שבוויקיפדיה יופיע משפט אמיתי. -- ‏גבי‏ • שיח 15:10, 9 במרץ 2011 (IST)
replies: text: :::הנה כך: "התחילה בניה של 114 יחידות דיור חדשות". ככה. בלי "נוצר הרושם" ובלי "אף על פי". אלא אם כן הלמ"ס אמרו את זה בעצמם, והם לא. אנדר-ויק • אל תשאלו 15:12, 9 במרץ 2011 (IST)
thread_title:  אי-אכיפת ההקפאה 

message: במסגרת נתוני למ"ס מצויין גם כי "(במהלך ההקפאה - ז.ד) הושלמה בנייתן של 1,175 יחידות שהקמתן החלה לפני ההקפאה". אבל על פי הערך ההקפאה חלה רק על בתים ובניינים שטרם נוצקו להם יסודות, ואלו שכבר עברו שלב זה - ניתן היה להמשיך ולבנות. אז מהן אותן 1,175 יחידות? אם הן יחידות שמותר היה לבנות, אני לא בטוח שזה רלוונטי. זהר דרוקמן - לזכר פול 20:40, 9 במרץ 2011 (IST)
replies: text: ייתכן וזה לכל הפחות לא משמעותי, אבל זה בהחלט רלוונטי לנושא הערך ונותן רקע על היקף הבניה הכולל באזור באותה התקופה. אנדר-ויק • אל תשאלו 00:02, 10 במרץ 2011 (IST)
replies: text: :זה מצריך לדעתי הקשר (כמה הושלמו בתקופה מקבילה שנה קודם לכן) או הסתייגות (שעל אלו לא הוחל הצו). זהר דרוקמן - לזכר פול 07:22, 10 במרץ 2011 (IST)
replies: text: ::לדעתי זה משתמע מ"שהקמתן החלה לפני ההקפאה". אנדר-ויק • אל תשאלו 11:09, 10 במרץ 2011 (IST)
replies: text: :::אני חושב שמההקשר הנוכחי זה נשמע כאילו מדובר בעוד הפרה של ההקפאה, אך בפועל (כך נראה, אין לי מושג) הן לא. האם אתה מתנגד להוספת המילים "... עליהן לא חל צו ההקפאה" או ניסוח דומה? זהר דרוקמן - לזכר פול 23:37, 11 במרץ 2011 (IST)
replies: text: ::::אין לי התנגדות לאף הסתייגות או הבהרה, אני מתנגד אך ורק להסרה של הנתונים. אנדר-ויק • אל תשאלו 19:23, 13 במרץ 2011 (IST)
thread_title: המשכי בניה בתקופת ההקפאה

message: הוספתי לערך קישור לידיעה חדשותית של איומים על חייהם של שר הביטחון ומפכ"ל המשטרה, בעקבות הסכמתם לתוכנית ההקפאה. מדובר במשפט קצר והערת שוליים.
לדעתי משפט זה חשוב כדי להבין את עוצמת ההתנגדות של גופי ימין קיצוניים לתוכנית ההקפאה. לא נראה לי שכל החלטה פוליטית גוררת אחריה איומים ברצח ושמירה מוגברת, לכן תגובה חריפה זו של מתנגדי ההקפאה ראויה לאזכור בערך.
אם מישהו חושב אחרת, אשמח לשמוע מהם הנימוקים לכך. אני מזכיר שמדובר באזכור האיומים במשפט בודד, שזו מידה ראויה.
-- ‏גבי‏ • שיח 12:15, 18 באפריל 2011 (IDT)
replies: text: איומים על פוליטיקאים הם דבר שבשגרה. פוליטיקאים שמנופפים באיומים על חייהם הם גם דבר שבשגרה. רובם המוחלט של האיומים מקורם באנשים אשר אינם לגמרי בקו הבריאות המנטלית. המקום לדיון בנושא זה הוא בערך איומים על פוליטיקאים. עדירל - שיחה 16:59, 28 באפריל 2011 (IDT)
replies: text: :בכתבה שקישרתי, ששודרה בערוץ 2 ומלווה בקטעי וידיאו המאמתים אותה, היחידה לאבטחת אישים הצמידה שומרים לאהוד ברק. לכן, לא מדובר ב"איומי סרק" שניתן לבטלם בהינף יד. ולגבי בריאותם הנפשית של המאיימים, גם חבריו של רוצח רבין חשבו שהוא קצת "קוקו" כשהוא מפנטז על התנקשות בראש הממשלה. גם אנשי "תג מחיר" לא לגמרי בריאים בנפשם. כל אלה, גם בריאותם המנטלית הרופפת לא מניאה אותם מלפגוע באחרים בנפש. -- ‏גבי‏ • שיח 18:45, 28 באפריל 2011 (IDT)
replies: text: ::אגב, הערך איומים על פוליטיקאים הוזכר בצחוק, נכון? אפילו בוויקיפדיה האנגלית אין ערך כזה. -- ‏גבי‏ • שיח 18:47, 28 באפריל 2011 (IDT)
replies: text: :::למרות שאיומים על פוליטיקאים הוא דבר חמור מאד, ואולי אף יותר חמור מהקפאת הבנייה ביהודה ושומרון, עם זאת אין למידע זה ערך אנציקלופדי, מדובר במעשים לא נדירים במחוזותינו. טיפוסי - שו"ת 18:53, 28 באפריל 2011 (IDT)
replies: text: ::::מכיוון שלא מדובר באיום שגרתי אלא באיום ממשי (הוצמדה שמירה מיוחדת לשר הביטחון), נראה לי שאזכור האיומים במשפט אחד הוא רלוונטי בערך הזה. -- ‏גבי‏ • שיח 08:02, 29 באפריל 2011 (IDT)
replies: text: :::::אין הוכחה לכך שמדובר באיום ממשי, ההוכחה היא לכך שההתייחסות לו היא כאל כזו, ולדעתי זה לא מספיק, שכן או שלא רוצים לקחת סיכון, או שרוצים כותרת בעיתון. טיפוסי - שו"ת 08:30, 1 במאי 2011 (IDT)
איומים על פוליטיקאים הוא נושא חשוב לערך. יש מן הסתם הרבה מידע בנושא. כאשר הערך ייכתב יראה גבי עד כמה אותם איומים אינם רלוונטיים לערך זה. עם זאת, יש אולי מקום לשקול לספר בערך אהוד ברק שהוא מהאישים המובילים בדיווחים לתקשורת על איומים על חייו מכתב איום נשלח לאהוד ברק: "סופך יגיע בקרוב" טרי מהתנור, הוריו של ברק קיבלו איום טלפוני: "נרצח אותו" משנת 2001. האם זה בגלל  שהוא חובב תקשורת או בגלל שהוא גם מוביל בקבלת איומים, רק מחקר רציני יוכל לברר. בינתיים כדאי לבדוק מה שלום פול מקרטני, ד"ר דגני, [news.nana10.co.il/Article/?ArticleID=646627 ניר ברקת] ובכלל לרשימה הנכבדה שאיני רואה מה משותף להם. עדירל - שיחה 09:41, 1 במאי 2011 (IDT)

text: מנפלאות גוגל: תוצאות החיפוש "מוכיחות" שהמאיימים ברצח באים לא רק מהצד הימני של המפה הפוליטית. בעצם, גם בהקשר של תוכנית ההקפאה אנחנו בעצם לא יודעים מי איים על חייו של אהוד ברק. אולי אלה אנרכיסטים? אולי משלחת מכוכב שבתאי? אולי שבעת הגמדים? הכל, הכל, רק לא להזכיר אפילו במשפט פצפון שאיימו על ברק ברצח בגלל תוכנית ההקפאה. -- ‏גבי‏ • שיח 22:44, 2 במאי 2011 (IDT)
replies: text: :אם יוחלט להוסיף סעיף של איומים ברצח לכל הערכים בויקיפדיה, יהיה ניתן להוסיף סעיף כזה גם כאן. לכל פעילות פוליטית מתלווים האיומים, רובם מאנשים שעברו משבר בחייהם סמוך לארוע, חלק נכבד מהם אנשים מעורערים בנפשם. כמובן, העובדה שהמעורער התורן החליט לאיים דווקא על אהוד ברק, ומימין, היא חשובה מאוד, אבל לא מספיק חשובה כדי לציין זאת בערך. עדירל 23:24, 2 במאי 2011 (IDT)
thread_title:  איומים על חייהם של שר הביטחון ומפכ"ל המשטרה 

message: האם בניה מעבל לקו הירוק היא חוקית או שלא, כדאי לפרט בערך מהם הטענות המשפטיות של שני הצדדים.--יעקב455 - שיחה 01:11, 23 בדצמבר 2012 (IST)
thread_title:  בפסקת רקע מובא וויכוח בין האו"ם לפרקליטות המדינה 

message: we are the blacksheep,always. i think that the world lost his way or maybe i dont understand what is the right way for this world, i think nobody understand world's way.): 192.116.212.77 17:14, 5 ביולי 2013 (IDT)
thread_title:  what happend?! 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.mfa.gov.il/MFA/Terrorism-+Obstacle+to+Peace/Palestinian+terror+since+2000/Israel-+the+Conflict+and+Peace-+Answers+to+Frequen.htm#settlements
** In הקפאת הבנייה ביהודה ושומרון on 2013-12-20 07:48:13, 404 Not Found
** In הקפאת הבנייה ביהודה ושומרון on 2013-12-30 20:06:08, 404 Not Found
--Matanyabot - שיחה 22:06, 30 בדצמבר 2013 (IST)
thread_title:  קישור שבור 

message: אני מבין שזה ערך על ההקפאה הפורמלית עם צו מה לגבי ההקפאה השקטה לאורך זמן רב בירושלים בקעה ובנימין בנוסף ליהודה ושומרון ? --Didschr - שיחה 15:01, 9 בדצמבר 2016 (IST)
replies: text: אכן צריך להוסיף התייחסות, לפי מקורות אמינים. נרו יאיר • שיחה • ט' בכסלו ה'תשע"ז • 15:13, 9 בדצמבר 2016 (IST)
replies: text: : אני כרגע שומע פודקאסט על אותה הקפאה ועל הבייה ביהודה ושומרון בכלל אם אמצא פרטים שקשורים לעניין אוסיף פסקה בהתאם, נושא חשוב שחבל שלא מקבל התייחסות במיזם שלנו. Desertboy • שיחה • הצטרפו למיזם הפוליטי - המשך יום נעים 20:38, 8 בספטמבר 2020 (IDT)
thread_title: משוב 9-12-2016